
ЕВРАЗИЯ ЭКОНОМИКАЛЫК КОМИССИЯСЫ

КОЛЛЕГИЯ

ЧЕЧИМ 
	2024-жылдын «10» декабры
	        № 139
	Москва шаары


Бажы бирлигинин Комиссиясынын 2010-жылдын 20-сентябрындагы № 378 чечимине өзгөртүүлөрдү киргизүү жөнүндө
Евразия экономикалык бирлигинин Бажы кодексинин 8-беренесинин 
2-пунктуна ылайык Евразия экономикалык комиссиясынын Коллегиясы чечти:
1. Бажы бирлигинин Комиссиясынын 2010-жылдын 20-сентябрындагы № 378 «Бажы документтерин толтуруу үчүн колдонулуучу классификаторлор жөнүндө» чечимине тиркемеге ылайык өзгөртүүлөр киргизилсин.

2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.
	Евразия экономикалык комиссиясынын 

          Коллегиясынын төрагасы
	Б. Сагинтаев


ТИРКЕМЕ
Евразия экономикалык комиссиясынын Коллегиясынын 2024-жылдын 

10-декабрындагы № 139 чечимине

Евразия экономикалык комиссиясынын Коллегиясынын 

2010-жылдын 20-сентябрындагы № 378 чечимине киргизилүүчү

ӨЗГӨРТҮҮЛӨР
1. Товарларды өткөрүү өзгөчөлүгүнүн классификаторунда (2-тиркеме):

а) 172 жана 173-коддору бар позициялар төмөнкү редакцияда баяндалсын:
	«172
	Изилдөө иштерин жүргүзүү жана аймактык жактан обочолонгон комплексти («Сколково» инновациялык борборун) түзүү жана иштешин камсыз кылуу долбоорунун катышуучулары тарабынан жыйынтыктарды коммерциялаштыруу максатында ташылып кирилүүчү товарлар (акциздик товарлардан тышкары), аларга карата ташып кирүү бажы алымдарын жана кошумча нарк салыгын төлөө боюнча чыгымдардын ордун толтурууга субсидиялар берилет (Россия Федерациясы үчүн).

	173
	172-кодунда (Россия Федерациясы үчүн) көрсөтүлгөн товарлардан тышкары, аймактык жактан обочолонгон комплексти («Сколково» инновациялык борборун) түзүү жана анын иштешин камсыз кылуу долбоорун ишке ашыруу максатында өткөрүлүүчү товарлар»;


б) 206-коду менен позициядан кийин төмөнкү мазмундагы позиция менен толукталсын:

	«207
	Аймактык жактан обочолонгон комплекстин («Сколково» инновациялык борборунун) жер участокторунда жайгашкан эл аралык медициналык кластердин аймагында кыймылсыз мүлк объекттерин курууда, жабдууда жана техникалык жабдууда пайдалануу максатында өткөрүлүүчү же көрсөтүлгөн медициналык кластердин максаттарына шайкеш келген ишмердүүлүгүн жүзөгө ашыруу үчүн зарыл болгон товарлар (Россия Федерациясы үчүн)».


2. Бажы төлөмдөрүн төлөө боюнча жеңилдиктер классификаторунда 
(7-тиркеме):

а) 1.1-бөлүмчөсү ГМ коду менен позициядан кийин төмөнкүдөй мазмундагы позициялар менен толукталсын:
	«Беларусь Республикасына, Казакстан Республикасына, Кыргыз Республикасына жана Россия Федерациясына ташылып кирилүүчү жана трансформаторлорду өндүрүү үчүн арналган ЕАЭБ ТЭИ ТН 4413 00 000 0 жана 8535 90 000 8 коддору менен классификацияланган товарларга карата ташып кирүү бажы алымдарын төлөөдөн бошотуу
	ТТ

	ЕАЭБ ТЭИ ТН 8407 90 900 9, 8418 69 000 8, 8481 10 190 8, 8481 10 990 8, 8481 30 910 8, 8481 30 990 8, 8481 40 100 0, 8481 40 900 9, 8481 80 599 0, 8481 80 639 0, 8481 80 690 0, 8481 80 739 9, 8481 80 790 0, 8481 80 819 9, 8481 80 850 8, 8481 80 870 0, 8481 80 990 7, 8505 11 000 0, 8505 19 900 0, 8505 90 200 9 жана 8505 90 900 0 коддору менен классификацияланган жана аз тонналык суюлтулган жаратылыш газын өндүрүү жана сатуу объекттерин куруу, жабдуу (жабдууларды өндүрүү (чогултуу)) жана (же) техникалык тейлөө үчүн арналган жабдуулардын жана бөлүктөрдүн айрым түрлөрүнө карата ташып кирүү бажы алымдарын төлөөдөн бошотуу.
	ЖГ»;


б) 4.2-бөлүмчөнүн 4.2.1-пункту төмөнкү мазмундагы позиция менен толукталсын:

	«Россия Федерациясынын мыйзамдарында белгиленген тарифтер боюнча товарларга карата ташып чыгуу бажы алымдарын колдонбоо
	НС»;


в) 4.4.1-бөлүмчөнүн 4.4-пункту ЛО коду менен позициядан кийин төмөнкүдөй мазмундагы позиция менен толукталсын:
	«Россия Федерациясына ташып кирилүүчү асыл тукум бодо малга; асыл тукум чочколорго; асыл тукум койлорго; асыл тукум эчкилерге; асыл тукум канаттууларга (асыл тукум жумурткаларга); асыл тукум балыктарга; асыл тукум букалардан, асыл тукум чочколордон, асыл тукум койлордон, асыл тукум эчкилерден, асыл тукум аргымактардан алынган урукка (спермага); асыл тукум бодо малдан, асыл тукум чочколордон, асыл тукум койлордон, асыл тукум эчкилерден, асыл тукум жылкылардан алынган эмбриондорго; асыл тукум балыктардан алынган эмбриондорго, чабактарга карата 10% өлчөмүндө КНС коюмун колдонуу.
	ЛЯ».


3. Документтердин жана маалыматтардын түрлөрүнүн классификаторунда (8-тиркеме):

а) 1-бөлүмдө:
01021-коду менен позициядан кийин төмөнкү мазмундагы позициялар менен толукталсын:
	«01022
	Беларусь Республикасынын Транспорт жана коммуникациялар министрлигинин авиация боюнча департаменти тарабынан Беларусь Республикасына жарандык учкучсуз учуучу аппараттарды жана авиамоделдерди алып келүүгө берилген уруксат.

	01027
	Документ болгон учурда товарларга атайын чаралар көрүлбөйт (Беларусь Республикасы үчүн)

	01128
	Товарларды ташып чыгууну макулдашууну тастыктоочу документ (Беларусь Республикасы үчүн)»;


01163-коддору менен позициядан кийин төмөнкү мазмундагы позиция менен толукталсын:
	«01164
	Россия Федерациясынын чет мамлекеттер менен аскердик-техникалык кызматташтыгын өнүктүрүү жөнүндө келишимдердин алкагында жол-жоболоштурулган, Россия Федерациясына ташып кирүү (Россия Федерациясынан ташып чыгуу) үчүн арналган аскердик багыттагы продукциялардын тизмегинен көчүрмөлөр (Россия Федерациясы үчүн)»;


б) 9-бөлүмдөгү 09057-коду менен позициядагы «кошулгандыгын күбөлөндүрүүчү» деген сөздөр «кошулгандыгын тастыктоочу» деген сөздөр менен алмаштырылсын.

4. Салыктардын, жыйымдардын жана башка төлөмдөрдүн түрлөрүнүн классификаторунда аларды өндүрүү бажы органдарына жүктөлөт 
(9-тиркеме):
а) 1-бөлүм төмөнкүдөй мазмундагы пункт менен толукталсын:
	«Евразия экономикалык бирлигинин бажы аймагына ташып кирүүгө байланыштуу жеке жактар тарабынан сатылып алынган электрондук соода товарларына бажы алымы
	2270»;


б) 2-бөлүмдө:
2.1-бөлүмчө 1030-коду менен позициядан кийин төмөнкүдөй мазмундагы позиция менен толукталсын:
	«Электрондук соода товарларын чыгарууга байланышкан бажы операцияларын жүргүзүү үчүн бажы алымдары.
	1100»;


2.3-бөлүмчөсү 3150-коду менен позициядан кийин төмөнкү мазмундагы позиция менен толукталсын:
	«Россия Федерациясынан Евразия экономикалык бирлигинин бажы аймагынан тышкары ташылып чыгуучу электрондук соода товарларына карата бажы алымы
	3160»;


2.4-бөлүмчөсү төмөнкү мазмундагы 2.4.23 – 2.4.25-пункттар менен толукталсын:
	«2.4.23. Этил спиртинин (этанолдун) фармацевттик субстанциясына акциз 
	4410

	2.4.24. Никотин чийки затына акциз
	4420

	2.4.25. Жылытуу үчүн тамекисиз никотин камтыган аралашмага акциз
	4430».


5. Валюталар классификаторунда (23-тиркеме):
а) 932-коду менен позициясы «8» белгисиндеги шилтемеси менен толукталсын;
б) төмөнкү мазмундагы позиция менен толукталсын:
	«924
	ZWG
	Зимбабве алтыны»;


в) 7-шилтемеден кийин төмөнкү мазмундагы 8-шилтеме менен толукталсын:

«8 2024-жылдын 31-августунан тартып колдонулбайт.».

6. Жол транспорт каражаттарынын маркаларынын классификатору 
(26-тиркеме) 758-коду менен позициядан кийин төмөнкүдөй мазмундагы позициялар менен толукталсын:
	«759
	BORGWARD

	760
	DENZA

	761
	JMC

	762
	NSU

	763
	YTO

	764
	YUEJIN

	765
	ZOTYE

	766
	TADANO FAUN».


_____________
